Հիմա անցնենք Մկրտչյանների մյուս բիզնես-նախագծերին: Բացի այն հէկերից, որոնց մասին արդեն գրել ենք, Մայիս Մկրտչյանը մասնակից է եղել նաև մեկ այլ՝ «Հերմոն ՄԱԴ» ՍՊԸ-ով գրանցված Քարագլուխ գյուղում նույնանուն գետի վրա գործարկվող, 1,790 կվտ հզորության «Քարագլուխ» փոքր հէկի հիմնմանը: Սակայն այն շուտով վաճառել է «Օստ-էլ» ՍՊԸ-ին: Այս հէկի կառուցման համար, ինչպես «Հետքի» հետ զրույցում նշել էր Քարագլուխի համայնքապետ Արթուր Ստեփանյանը, շուրջ 7 հա գյուղնշանակության հող է «ամայացվել». «Որ խողովակներն անցկացրել են, այդ տարածքները փչացրել են»: Եղել են և ջրովի, և անջրդի վարելահողեր, որոնք գյուղացիները մշակել են: Մայիս Մկրտչյանը նաև «Գետնուղի հէկ» և «Լեռնային հէկ» ՍՊԸ-ների սեփականատերերից է: Հավանաբար, շուտով այս ՍՊԸ-ները նույնպես հէկեր են կառուցելու: